ಪೀರ್ ಪಂಜಾಲ್ ಕಣಿವೆಮಾರ್ಗ

ಪೀರ್ ಕಿ ಗಲಿ (ಅಥವಾ ಪೀರ್ ಗಲಿ ) ಎಂದೂ ಕರೆಯಲ್ಪಡುವ ಪಿರ್ ಪಂಜಾಲ್ ಕಣಿವೆಮಾರ್ಗವು ಒಂದು ಪರ್ವತ ಕಣಿವೆಮಾರ್ಗ ಮತ್ತು ಪ್ರವಾಸಿ ತಾಣವಾಗಿದೆ. ಇದು ಜಮ್ಮು ಮತ್ತು ಕಾಶ್ಮೀರದ ಪೀರ್ ಪಂಜಾಲ್ ಶ್ರೇಣಿಯಲ್ಲಿದೆ. ಇದು ಕಾಶ್ಮೀರ ಕಣಿವೆಯನ್ನು ರಾಜೌರಿ ಮತ್ತು ಪೂಂಚ್ ಜಿಲ್ಲೆಗಳಿಗೆ 'ಮುಘಲ್ ರಸ್ತೆ' ಮೂಲಕ ಜೋಡಿಸುತ್ತದೆ. ಇದು ಮುಘಲ್ ರಸ್ತೆಯ ಮೇಲಿನ ಅತ್ಯಂತ ಎತ್ತರದ ಬಿಂದುವಾಗಿದೆ () ಮತ್ತು ಕಾಶ್ಮೀರ ಕಣಿವೆಯ ನೈಋತ್ಯದಲ್ಲಿದೆ.

 ಅಲಿಯಾಬಾದ್ ಸರಾಯ್ 
ಅಲಿಯಾಬಾದ್ ಸರಾಯ್ ಪಿರ್ ಪಂಜಾಲ್ ಕಣಿವೆಮಾರ್ಗದಲ್ಲಿರುವ ಒಂದು ಐತಿಹಾಸಿಕ ವಿಶ್ರಾಂತಿ ಗೃಹವಾಗಿದ್ದು, ಇದನ್ನು 16 ನೇ ಶತಮಾನದ ಅಂತ್ಯದಲ್ಲಿ ಚಕ್ರವರ್ತಿ ಜಹಾಂಗೀರ್ ನಿರ್ಮಿಸಿದನೆಂದು ಹೇಳಲಾಗುತ್ತದೆ. ಮೊಘಲ್ ರಸ್ತೆಯ ಉದ್ದಕ್ಕೂ ಲಾಹೋರ್ ಮತ್ತು ಶ್ರೀನಗರ ನಡುವೆ ನಿರ್ಮಿಸಲಾದ 14 ನಿಲುಗಡೆ ಕೇಂದ್ರಗಳಲ್ಲಿ ಇದು ಒಂದು. ಪಾರಂಪರಿಕ ಕಟ್ಟಡದ ಸಂರಕ್ಷಣೆಯನ್ನು ಸರ್ಕಾರ ನಿರ್ಲಕ್ಷಿಸಿದೆ, ಮತ್ತು ಇದನ್ನು ಇತ್ತೀಚಿನ ದಿನಗಳಲ್ಲಿ ಸ್ಥಳೀಯ ಕುರುಬರು ಜಾನುವಾರುಗಳ ಶೆಡ್‌ನಂತೆ ಬಳಸುತ್ತಿದ್ದಾರೆ.Tazeem Akhter, A Peek into the Aliabad Sarai , Kashmir Times, 14 October 2012.

 ಪೀರ್‌ರು 
ಸ್ಥಳೀಯ ಸಂಪ್ರದಾಯವು ಸಂತ ನಂದ್ ಋಷಿಯನ್ನು ಪೀರ್ ಕಿ ಗಲಿಯೊಂದಿಗೆ ಸಂಬಂಧಿಸುತ್ತದೆ. ಆದಾಗ್ಯೂ, ಲಿಖಿತ ದಾಖಲೆಗಳ ಪ್ರಕಾರ, ಶೇಖ್ ಅಹ್ಮದ್ ಕರೀಮ್ ಎಂಬ ಪೀರ್‌ನು ಚಕ್ರವರ್ತಿ ಜಹಾಂಗೀರ್‌ನ ಕಾಲದಲ್ಲಿ ಪೀರ್ ಕಿ ಗಲಿಯಲ್ಲಿ ವಾಸಿಸುತ್ತಿದ್ದ ಮತ್ತು ಧ್ಯಾನ ಮಾಡುತ್ತಿದ್ದನು. ಅವನು ಹಿಂದೂ ಧರ್ಮದಿಂದ ಇಸ್ಲಾಂಗೆ ಮತಾಂತರಗೊಂಡಿದ್ದನು ಎನ್ನಲಾಗಿದೆ. ಅವನು ಪೀರ್ ಕಿ ಗಲಿಯನ್ನು ದೇವರ ಸ್ಥಳವೆಂದು ಪರಿಗಣಿಸಿ ಎಲ್ಲ ದಾರಿಹೋಕರು ಇದನ್ನು ಗೌರವದಿಂದ ಕಾಣಬೇಕೆಂದು ಒತ್ತಾಯಿಸಿದನು. ಚಕ್ರವರ್ತಿ ಜಹಾಂಗೀರ್ ಅವನ ಆಜ್ಞೆಗಳನ್ನು ಕಡೆಗಣಿಸಿದ್ದನು ಎಂದೂ ದಾಖಲೆಗಳು ಹೇಳುತ್ತವೆ, ಆದರೆ ಶಹಜಹಾನ್ ಮತ್ತು ಔರಂಗಜೇಬ್ ಅವನನ್ನು ಅನುಸರಿಸಿದರು.

ಅವನ ಕೈ ಮುದ್ರೆ ಇರುವ ಕಲ್ಲನ್ನು ಇದರೊಳಗೆ ಇಡಲಾಗಿದೆ ಎಂದು ನಂಬಲಾಗಿದೆ.

 ಉಲ್ಲೇಖಗಳು 

 ಗ್ರಂಥಸೂಚಿ 





 ಹೊರಗಿನ ಕೊಂಡಿಗಳು 

 The original Mughal Route partly marked on OpenStreetMap: 1, 2

ವರ್ಗ:ಜಮ್ಮು ಮತ್ತು ಕಾಶ್ಮೀರ
ವರ್ಗ:ಗಿರಿಧಾಮಗಳು